Diari Oficial de la Generalitat Valenciana


Sumari del DOGV 9269, del 02-02-2022 (2022/306)

Informació pública de l'aprovació definitiva del projecte d'expropiació de terrenys urbans per a l'execució de l'obra de suspensió de pas a nivell i reurbanització del carrer de Rosalía de Castro.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/306


Data del document
:   13-01-2022

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * administració local
    * pla d'urbanisme

Informació pública de l'aprovació definitiva del projecte d'expropiació de terrenys urbans per a l'execució de l'obra de suspensió de pas a nivell i reurbanització del carrer de Rosalía de Castro. [2022/306]  
Per acord de la junta de govern local de data 29 de desembre de 2021 es va adoptar, en relació amb el projecte d'expropiació dels terrenys necessaris per a l'execució de l'obra de supressió de pas a nivell i reurbanització del carrer Rosalía de Castro a Villena, acord d'aprovació la part dispositiva del qual és la següent:  
«- Primer. Aprovar definitivament el Projecte d'Expropiació dels terrenys urbans necessaris per a l'execució de l'obra «Supressió de pas a nivell i reurbanització del carrer de Rosalía de Castro de Villena» (versió última 26.02.2021), que està conformat pel document tècnic de data 21 de desembre de 2021 juntament amb l'annex de fitxes complementàries als fulls d'apreuament.  
Segon. Entendre estimades o desestimades les al·legacions presentades pels propietaris segons allò que s'ha expressat en els informes tècnic i jurídic. Aquesta resolució d'aprovació definitiva del projecte d'expropiació legitima l'ocupació dels béns i drets afectats, amb el pagament previ o depòsit de l'import íntegre de la valoració establida. A aquests efectes se citarà els propietaris per a l'alçament d'actes de pagament i ocupació de les finques.  
Les persones interessades podran impugnar la taxació, a l'efecte de la seua determinació definitiva en via administrativa, davant del Jurat Provincial d'Expropiació Forçosa.  
Tercer. Notificar individualment als propietaris i la resta d'interessats en l'expedient de l'acord d'aprovació del projecte d'expropiació, així com traslladar el literal del document final, amb els corresponents fulls d'apreuament. Com que hi ha titulars desconeguts o dels quals s'ignora el domicili de notificació, es practicarà també la notificació per mitjà d'un anunci en el BOE, d'acord amb el que disposa l'art. 44.1 de la Llei 39/2015, de procediment administratiu comú.  
  
De la mateixa manera i de conformitat amb l'article cinqué de la Llei de 16 de desembre de 1954, sobre expropiació forçosa, així com l'art. 25 del Reial decret 1093/1997, de 4 de juliol, pel qual s'aproven les normes complementàries al Reglament per a l'execució de la Llei hipotecària sobre Inscripció en el Registre de la Propietat d'Actes de Naturalesa Urbanística, es donarà compte al Ministeri Fiscal quan no comparegueren en l'expedient els propietaris o titulars, o estigueren incapacitats i sense tutor o persona que els represente, quan siga la propietat litigiosa o si es tractara de titulars desconeguts o no compareixents.  
Publicar aquesta aprovació definitiva en els mateixos llocs en què es va publicar el sotmetiment a informació pública del projecte d'expropiació.  
Quart. Sol·licitar certificat d'últimes voluntats de la senyora Josefa Jiménez Selva, per a determinar la possible titularitat actual de la finca afectada per l'expropiació número 17.  
Cinqué. Requerir als propietaris de les parcel·les 1, 2, 3, 4, 5, 6A, 7A, 7B, 8, 9A, 9B, 10, 11, 12A, 12B, 13, 14 I 15, perquè en el termini de 10 dies computats a partir de la recepció de la notificació de l'acord d'aprovació del projecte d'expropiació, a fi que manifesten a aquest Ajuntament la seua voluntat de subscripció del conveni d'ocupació temporal dels terrenys fins que es desenvolupen les unitats d'execució limítrofs.  
Sisé. Aprovar el conveni d'ocupació temporal de la possessió de les parcel·les en les superfícies previstes per als talussos de terra i zones de connexió i fins que es desenvolupen les unitats d'execució corresponents.  
Seté. Incloure en l'inventari de béns i drets la parcel·la identificada com a finca número 26 del projecte d'expropiació com a bé de domini públic, destinat a un ús públic, camí, a l'efecte de la posterior immatriculació en el Registre de la Propietat en virtut del projecte d'expropiació.  
Huité. Sol·licitar al Registre de la Propietat l'expedició de certificació de domini i càrregues i anotació marginal de la tramitació a l'efecte de l'expropiació amb la indicació de la seua data i el procediment que es tracte, d'acord amb el que disposa l'art. 32 del Reglament hipotecari, en relació a les següents finques del municipi de Villena: números de finca registral:  
24.625, 2.344, 51.803, 8.103, 12.111, 9.171, 28.260, 8.146 i 35.632.  
Nové. Encomanar a l'oficina tècnica municipal, directament o a través dels contractes de serveis que procedisquen, que realitze els treballs tècnics necessaris per a l'obtenció la representació gràfica de les finques a expropiar per mitjà d'un sistema de coordenades, per a poder procedir a la presentació d'alternativa gràfica en el cadastre i a la inscripció registral d'aquestes.  
?»  
Contra aquest acord, que posa fi a la via administrativa, i de conformitat amb el que disposen els articles 123 i 124 de la Llei 39/2015, d'1 d'octubre, i 8, 45 i 46 de la Llei 29/1998, de 13 de juliol, es podrà interposar un dels recursos següents:  
a) Amb caràcter potestatiu, recurs de reposició davant de l'Alcaldia, en el termini d'un mes, a comptar des de l'endemà de la recepció de la notificació o publicació. Si transcorreguera un mes des de l'endemà de la interposició del recurs de reposició sense que aquest haja sigut resolt, podrà entendre que ha sigut desestimat i interposar recurs contenciós administratiu davant del Jutjat Contenciós Administratiu d'Alacant, en el termini de sis mesos, a comptar des de l'endemà de la desestimació presumpta.  
b) Recurs contenciós administratiu davant del Jutjat Contenciós Administratiu d'Alacant, dins del termini de dos mesos comptats des de l'endemà de la recepció de la notificació o publicació.  
  
El text íntegre de la resolució es troba publicat en la pàgina web de l'Ajuntament de Villena i en la seu electrònica de l'Ajuntament de Villena.  
El Projecte es troba a disposició de les persones o entitats interessades en l'enllaç següent: https://www.villena.es/noticia/proyecto-de-expropiacion-terrenos-afectados-por-proyectode-construccion-supresion-de-paso-a-nivel-y-reurbanizacion-de-la-calle-rosalia-de-castro/  
  
Villena, 13 de gener de 2022.- El regidor delegat d'Urbanisme: Javier Martínez González.